Täällä näin lentokoneromua. Tässä näin.
Siinä tapauksessa ihmiset kuolivat.
Mietimme heti perheitä.
Silloin hälytimme poliisit.
29. HEINÄKUUTA 2015
16 KUUKAUTTA YHTEYDESTÄ
Uutisia tänä aamuna Malaysia Airlinesin lennon 370 etsinnässä...
Pala konetta huuhtoutui rantaan Réunionin saarella Intian valtamerellä.
Tutkijat uskovat kuvien romun -
täsmäävän Boeing 777:ään, kuten Malesian kadonnut suihkukone.
Näyttää aidolta.
ENT. LAIVASTON LENTÄJÄ
Sitten se on MH370:sta.
Ei epäilystäkään. Mitään ei puutu.
Lisäksi näyttää siltä, että se oli vedessä pitkään.
Tämä on hirveä päivä perheille.
Kieltäydyin täysin uskomasta, että kone oli päättänyt lentonsa -
jonkinlaiseen törmäykseen.
Elämäni lähti taas syöksykierteeseen.
Romun löytyminen pisti ajattelemaan, etteivät he palaa.
Se pakotti meidät hyväksymään,
että he olivat siellä palasten keskellä.
Se on hyväksymistä.
Pitää hyväksyä, etteivät he palaa.
En itse usko, että MH370 syöksyi eteläiseen Intian valtamereen.
Kun näin sen uutisissa ensi kertaa,
ajattelin rehellisesti,
että kuka sen sinne laittoi.
Kuka vei osan sinne.
Meillä ei ole vastauksia.
Tämä on yksi ilmailuhistorian suurimmista mysteereistä.
MYSTEERILENTO MH370
Hyvin raskain sydämin joudun ilmoittamaan,
että kansainvälinen asiantuntijaryhmä on vakuuttavasti vahvistanut,
että Réunionin saarelta löytynyt lentokoneromu -
on todellakin MH370:sta.
Tämä on iso läpilyönti vuosikymmenten ilmailumysteerissä.
Se oli iso uutinen Independent Groupin jäsenille.
Se oli ensimmäinen todiste siitä...
ILMAILUASIANTUNTIJA
...että kone putosi Intian valtamerelle.
Seudulla, jonne kone putosi.
Valkoiset pisteet jäljittelevät mahdollisia MH370:n palasia.
OSA SIIPEÄ HUUHTOUTUI TÄNNE
Oli palkitsevaa kuulla,
että se tuki puoltamiamme teorioita.
Siihen saakka ainoa tieto siitä, että kone päätyi -
eteläiselle Intian valtamerelle, oli Inmarsat-data.
Rantaan huuhtoutuva romu vahvisti sen.
Ensimmäistä kertaa oli riippumattomia todisteita siitä,
että lento päätyi karkeasti ottaen osoittamaamme paikkaan.
Kun romua löydettiin, huijausteoria hylättiin.
Se oli ollut teoriani siitä, että Inmarsatin dataa peukaloitiin,
jotta kone näytti menevän tuonne, kun se menikin toiseen suuntaan.
Kone ei selvästikään mennyt pohjoiseen, koska tässä on koneen fyysinen osa.
Mutta...
ILMAILUTOIMITTAJA
...se vain pisti miettimään asiaa lisää.
Halusin olla satavarma, että osa tuli MH370:sta.
KAMBODŽA
Rakkauteni seikkailuun, matkustamiseen -
ja mysteerien ratkomiseen alkoi jo hyvin nuorena.
Olen aina halunnut käydä jokaisessa maassa ja oppia siitä.
SEIKKAILIJA
Jos jossain oli ratkaisematon mysteeri, halusin ratkaista sen ja tietää siitä.
Olin mukana Facebook-ryhmässä, jossa keskusteltiin Maylaysia 370:sta.
Halusin tietää, miten voisin auttaa.
Kun läppä löydettiin,
tiesin, että jäänteitä olisi lisää.
Puhuin valtameritutkijoille.
Kerroin haluavani etsiä lisää romua: "Minne kannattaisi mennä?"
He sanoivat,
että Mosambikin kanaalissa olisi romua Mosambikin rannikolla.
"Mene sinne, niin ehkä lykästää."
Ja niin tein.
Menin Vilankulosiin,
kaupunkiin Mosambikin kanaalilla.
Kyselin lähiseudun ihmisiltä, olivatko he nähneet lentokoneromua.
Tapasin kaverin, joka puhui hiekkasärkästä.
Kalastajat hakivat sieltä verkot, poijut ja kohonsa.
Menin hänen kanssaan.
Kävelimme pitkin rantaa, etsimme ehkä noin 20 minuuttia.
Ja yhtäkkiä -
näin jotain kiinnostavaa.
Kävelin lähemmäs,
siinä oli harmaa kolmio, jossa luki "älä astu".
Pitelin sitä käsissäni.
Ja voin sanoa,
että siinä hetkessä tiesin -
sydämessäni ja mielessäni,
että minulla oli pala Malaysian 370:a.
Itä-Afrikan edustalta löytyneestä osasta on saatu lisätietoa.
Se saattaa olla osa Malaysia Airlinesin kadonnutta lentoa 370.
Malesian viranomaiset toistivat, että kuvatodisteiden mukaan -
osa tuli todennäköisesti Boeing 777:stä.
Kuulemme nyt lisää sen löytäneeltä amerikkalaiselta.
Tämä on ehdottomasti lentokoneesta.
Tämä voisi olla Boeingista.
Tämä voisi olla 777:stä.
Tämä saattaa hyvinkin olla osa Malaysia 370:a.
Kuvien perusteella on hyvin todennäköistä,
että koneen osa on Boeing 777:stä.
Minun käskettiin mennä Mosambikiin etsimään roskia.
Niin tein ja löysin osan.
Valtameritutkijat sanoivat myös, että paras paikka olisi Madagaskar.
Menin sinne etsimään lisää romua.
Blaine Gibson on löytänyt ainakin 20 hylyn palaa.
Seitsemän osaa ovat melko varmasti MH370:sta.
Toiset kymmenen ovat melko tai hyvin todennäköisesti koneesta.
Tämä on ylivoimaisesti merkittävin löytynyt osa.
Blaine Alan Gibson -
osoitti hämmästyttävää kykyä löytää romua.
Muut eivät pystyneet samaan tarkoituksella.
Hän oli ainoa, joka käveli ulos ovesta,
kulki rantaa pitkin ja löysi romua.
Tämä palanen, jonka uskomme olevan Malaysia 370:sta...
Katso vaikka.
Voi hyvänen aika.
Hän vastaa nyt -
suurimmasta osasta MH370:n talteen saaduista jäänteistä.
Valtaosa MH370:n fyysisistä todisteista tulevat yhden miehen käsistä.
Hän on nykyajan Indiana Jones,
joka kolusi maailmaa yli kaksi vuotta etsien vastauksia malesialaiskoneesta.
Blainelta se kävi helposti. Mietin väkisinkin,
miten se on mahdollista.
Jos olin ollut oikeassa,
että MH370 oli venäläinen juoni, joka sai näyttämään -
virheellisesti, että kone meni eteläiselle Intian valtamerelle.
Siinä tapauksessa romujen piti olla osa samaa juonta.
Ja ne toi paikalle Venäjän kätyri.
Eikä se olisi ensimmäinen kerta,
kun venäläiset istuttivat koneen palasia johtaakseen tutkijoita harhaan.
Korean Airlinesin lento 007, jonka kyydissä oli 269 henkeä,
oli matkalla New Yorkista Souliin Alaskan ja Tokion kautta.
Ulkoministeriön mukaan kone ammuttiin alas lähellä Sahalinin saarta.
Vuonna 1983 -
Neuvostoliitto oli ampunut korealaiskoneen Japanin vesillä.
Japanin radiotarkkailun mukaan neuvostokoneita ohjataan maasta.
Mustan laatikon löytäminen on kilpailua aikaa vastaan.
Kun USA:n ja Japanin viranomaiset etsivät hylkyä,
Neuvostoliitto huijasi istuttamalla väärät akustiset karkotinlaitteet merenpohjaan.
Onko mahdollista, että tässä kävi samalla tavalla?
Mietin, olisiko mahdollista löytää linkki Blainen ja Venäjän välillä.
Se osoittautui uskomattoman helpoksi.
Sain käsiini rekisteritiedot,
joiden mukaan hän perusti yhtiön -
kahden keskivenäläisen liikekumppanin kanssa 90-luvun alussa.
Hän oli paikalla, kun Neuvostoliitto romahti.
Hän puhui sujuvasti venäjää.
Hänellä oli siis vuosikymmenten yhteydet Venäjään.
Epäilenpä suuresti,
että Jeff Wise syyttää minua Netflixissä venäläiseksi vakoojaksi.
Väitteelle ei ole perusteita.
Hän tietää, että se olisi vakava kunnianloukkaus.
Kuulin Blainesta ensi kertaa, kun hän löysi ensimmäisen osansa.
Se oli hassua.
Hän otti veneen, karautti rantaan ja päätti, että siellä on romua.
Hän oli siellä kaksi tuntia, löysi palan,
ja kappas vain, koko englanninkielinen media oli paikalla.
Aika outoa.
Aikamoinen sattuma. Keskellä ei mitään, autiolla rannalla.
Sellainen on Blaine.
Minua on syytetty aivan karmeista asioista,
jotka ovat niin absurdeja, että naurattaa.
Minua on syytetty amerikkalaiseksi vakoojaksi.
Venäläiseksi vakoojaksi.
Kiinalaiseksi vakoojaksi.
Olen kansainvälinen elinkauppias.
Kansainvälinen seksikauppias.
Aivan mitä vain.
Se on täysin naurettavaa.
Minulla ei ollut todisteita siitä,
että hän oli yhteydessä Venäjän sotilastiedusteluun.
Tai että hän olisi istuttanut romua.
Mutten ollut ainoa, joka epäili Blainea.
Blaine Gibsonista tuli romukuningas Afrikan itärannikolla.
Mutten anna minkäänlaista painoarvoa hänen löydöksilleen.
KIRJAILIJA JA TUTKIVA JOURNALISTI
Kun katsoo Australian romuraporttia,
siellä sanotaan, että palaset -
ovat hyvin todennäköisesti MH370:sta.
"Hyvin todennäköisesti" tarkoittaa, etteivät he kyenneet -
todistamaan niiden olevan MH370:sta.
Voidaan vain arvailla, että se on mahdollista,
koska se näyttää koneen osalta.
Siitä huolimatta -
viranomaiset vahvistivat, että läppä oli MH370:sta.
Se oli ensimmäinen osa, joka löytyi Réunionin saaren rannalta.
Halusin palavasti tutkia sitä yksityiskohtaisesti.
Aloin pureutua entistä syvemmälle.
Ja ihan ensimmäiseksi kuulin tutkimuksen sisäisestä lähteestä,
että osasta puuttui tyyppikilpi.
PUUTTUVA TYYPPIKILPI
Metallinen levy,
joka on joko niitattu tai liimattu erityisellä mastiksilla.
Sen odotetaan tietenkin kestävän kaikenlaista painetta,
ympäristöä, kosteutta, kuumaa, kylmää.
Huomasin, että on vain yksi tilanne,
jossa koneen osasta poistetaan tyyppikilpi.
Nimittäin silloin, kun kone puretaan.
Kilven puuttuminen oli valtava hälytysmerkki.
Siitä pitäisi päätellä heti,
että osa tuli puretusta koneesta.
Kun tutkijat tajusivat, ettei tyyppikilpeä ole,
he vähät välittivät ja etsivät muita viitenumeroita,
joiden avulla romujen alkuperä voitaisiin tunnistaa.
He kuulemma lähettivät valmistajalle useita sarjanumeroita läpästä.
Niiden pohjalta haettiin tietoa tehtaan arkistoista.
Tiesin tutkimuksen sisäisestä lähteestä,
että numeroita lähetettiin kaksitoista.
REFERENSSI 1 – ETUSALKO
Ja näistä kahdestatoista vain yksi sarjanumero täsmäsi.
Vain yksi?
Sen kuuleminen pysäytti.
Tämä ei riitä todistamaan aukottomasti,
että läppä on MH370:sta.
Siitä huolimatta -
läppä vahvistetaan -
osaksi MH370:a.
Kansainvälinen asiantuntijaryhmä on vakuuttavasti vahvistanut,
että lentokoneen jäänteet todellakin ovat MH370:sta.
Romujen ja koneen välinen yhteys -
on meille kerrotun perusteella melko köykäinen.
Maali oli kuulemma samaa.
TESTATTU MAALINÄYTE
He sanoivat,
että se oli alueen ainoa törmäys, joten kone on sama.
Todisteet romujen ja koneen välisestä yhteydestä -
eivät olleet riittäviä.
2. JOULUKUUTA 2016
TUHAT PÄIVÄÄ YHTEYDESTÄ
MADAGASKAR INTIAN VALTAMERI
MH370:n katoamisesta tuli tuhat päivää.
Päätimme matkustaa Madagaskariin Blainen kanssa.
Blainen löydökset inspiroivat.
MATKUSTAJAN TYTÄR
Monet eivät pidä Blainesta.
Mutta -
hän on aina kunnioittanut lähiomaisia ja meidän tarpeitamme.
Minusta Blainea kohdellaan täysin epäreilusti.
Uskon, että hänellä on hyvät aikeet.
MATKUSTAJAN VAIMO
Minun puolestani hän saa jatkaa etsintöjään niin kauan kuin pystyy.
Jumala Blainea siunatkoon.
Kun me ja muut perheet menimme itse Madagaskarille -
etsimään roskia,
tunteeni olivat ristiriitaiset.
Se oli eräänlaista surua,
vihaa...
Eräänlaista...
MATKUSTAJAN POIKA
...pelkoa.
Ja tunne siitä,
että minulla oli -
äitiä ikävä.
Jiang Hui.
Sama paikka. - Niinkö?
MH370-poukama.
Se on sama.
Kun pitelin roskaa kädessäni,
ajattelin,
että tämä luultavasti oli -
lähimpänä äitiäni hänen viimeisinä hetkinään.
Tämä pala on mielenkiintoinen. - Niin.
Viimeisen kahden vuoden ajan -
konetta on etsitty kiivaasti sen todennäköisestä hautapaikasta -
brittiläisen Inmarsatin satelliittikuvien perusteella.
Alue kattaa 120 000 neliökilometriä eteläisellä Intian valtamerellä.
Mitään ei ole vielä löydetty.
Etsintä venyi pitkäksi.
Olimme etsineet yli kaksi vuotta.
Mutta mitä pidempään etsimme,
sitä varmempia olimme, että löytäisimme sen.
Tapasin lähiomaiset.
Tunnen myötätuntoa heidän kokemaansa kohtaan.
ENT. ETSINTÄPÄÄLLIKKÖ
Yritin vakuuttaa heille, että teimme kaikkemme -
löytääksemme koneen ja tuodaksemme rakkaat kotiin.
Meidän piti vain sinnitellä.
Meidän piti jatkaa.
Ehkä he aidosti halusivat jatkaa.
Mutta...
Heillä ei ollut mitään mahdollisuutta löytää konetta.
Ei mitään.
Kone ei ole siellä.
Mysteeri on edelleen ratkaisematta.
Emme tiedä koneen kohtaloa.
Syyllinen voi yhä olla lentäjä.
Tai sitten kaappaajat.
Seuraavaksi tulee ehkäpä suurin leuan loksauttaja.
Räjähdysherkkä raportti viittaa siihen,
että pudonnutta MH370-konetta lentänyt pilotti,
lensi samanlaista reittiä simulaattorillaan vain kuukautta aiemmin.
Melkein alusta asti -
tiesimme, että kapteenilla oli kellarissaan lentosimulaattori.
Tämä on Youtube-video, jonka tein.
Monet lentäjät rakastavat lentämistä,
eikä ole epätavallista, että Zahariella oli lentosimulaattori.
Mutta jos hän lensi simulaattorilla samaa reittiä,
jota kone myöhemmin osoittautui lentäneen,
hän ei vaikuta syyttömältä.
Tutkinnan aikana -
MH370:n lentäjän kotilentosimulaattorin kovalevyt -
otettiin haltuun ja luovutettiin FBI:lle.
FBI analysoi kovalevyt perusteellisesti ja löysi -
artikkelin mukaan datapisteitä.
FBI tiesikin tästä heti simulaattoridatan saatuaan.
Siitä uutisoitiin kaksi vuotta myöhemmin.
Keltainen viiva on koneen oletettu lentoreitti.
Punainen viiva näkyi simulaattorissa.
Simulaattorin datapisteet näyttävät osoittavan,
että kone seurasi reittiä ylös Malakansalmea.
Ja jatkoi eteläiselle Intian valtamerelle, kunnes -
polttoaine loppui.
Tämä voi olla vahvin todiste tähän mennessä.
Sen todisteen julkistaminen nostatti kulmakarvoja.
Monista se saattoi olla savuava ase.
SEN TEKI KAPTEENI
Mutta asia ei ollut ihan niin.
Kyllä, simuloitu kone lensi ylös Malakansalmea.
Mutta sitten koneen sijainti muuttuu kuin manuaalisesti.
Sijaintia muutettiin siirtämällä kursori -
maailmankartalla kauas eteläiselle Intian valtamerelle.
Kone ei oikeasti lentänyt sinne.
Nuoli vain siirrettiin sinne -
satojen kilometrien päähän etsintäalueelta.
Kuten tässä jutussa ylipäänsä, näemme sen, mitä haluamme nähdä.
Pilotti lensi simuloidun lennon, joka...
Vaikken uskokaan, että pelkkä simulaattoridata todistaa paljoakaan,
se korreloi melko hyvin tiedossa oleviin faktoihin.
On outoa päättää simulaatio -
polttoaineen loppumiseen eteläisellä Intian valtamerellä.
Simulaattoridata ei ratkaise kaikkea.
Se on vain yksi sopiva palapelin palanen.
Puhuimme uutisista aamulla perheiden kanssa.
Heitä kuulemma turhauttaa...
Kun onnettomuus tapahtui,
FBI takavarikoi simulaattorin lentäjän kotoa.
Ihmisten pitää ymmärtää, että FBI sai nämä tiedot ennen muita.
Sitten pari vuotta myöhemmin:
"Ai niin, lentäjän simulaattorissahan oli sama reitti."
FBI juoni jotain.
Minusta se todistaa taas amerikkalaisten osallisuuden.
FBI ei ikinä antanut mitään Malesian viralliselle tutkinnalle -
eikä Ranskan tuomareille.
Ei yhden yhtä raporttia.
Olisi kiva tietää syy.
FBI:ta ei tunneta läpinäkyvyydestään.
Mutta tässä tapauksessa...
GHYSLAININ ASIANAJAJA
...pyydämme juridista yhteistyötä -
osana oikeudellista tutkintaa, joka hyötyy luottamuksellisuudesta.
Minusta on aikamoinen skandaali, että tällaisessa tapauksessa -
on nähtävissä näin pahaa tahtoa ja vaikenemista. Oikeasti.
Uskon, että Malesia oli,
niin kuin sanotaan, tarinan sätkynukke.
Heidät pidettiin ajan tasalla ja vaiennettiin jotenkin.
Amerikkalaiset siis johtivat tutkintaa alusta alkaen.
Britit paikansivat koneen Inmarsatin avulla.
Eikö?
Ja australialaiset etsivät. Pistetään lukko päälle.
Loppu. Täällä ei ole mitään nähtävää.
Ei mitään.
Toimittajana luotamme tietenkin viranomaisiin.
Ei tule ensimmäisenä mieleen, että meille valehdellaan.
Mutta minun mielestäni virallisen kertomuksen ongelma,
että kone törmäsi eteläiselle Intian valtamerelle,
ja joka kaikkien odotettiin uskovan,
on se, ettei sitä voitu periaatteessa todistaa.
Ensinnäkin, jos uskotaan virallista versiota,
MH370 lensi kuuden maan ilmatilan yllä.
Vietnamissa, Thaimaassa, Malesiassa, Indonesiassa, Singaporessa,
ja lopulta Australiassa.
Silti yksikään näistä maista -
ei ole pystynyt tarjoamaan -
tutkakuvia MH370:sta.
Huolimatta siitä, että Malesia sanoi -
nähneensä MH370:n tekevän U-käännöksen.
Meille kerrottiin viikon jälkeen,
että sotilastutka näki sinä yönä -
koneen lentävän toista kautta Malesian ylle.
Mutta meillä ei ole todisteita siitä, että malesialaiset näkivät koneen -
tutkassa sinä yönä.
Tämä on yhtä kaaosta. - Ei minusta.
Tärkeimmistäkään elementeistä ei ole todisteita.
Miten voisimme uskoa virallista tarinaa, kun meiltä pimitetään tärkeitä todisteita?
Anteeksi, sir?
Toinen mielenkiintoinen seikka oli, että MH370 oletettavasti lensi -
Butterworthin lentotukikohdan yli.
Se on Australian alaisuudessa.
Miten voisimme uskoa sekuntiakaan,
että karannut B777 lentäisi lentotukikohdan yli -
laukaisematta välittömästi suihkukoneiden salaamista.
Aiheuttamatta torjuntaa tai jonkinlaista hälytystä.
Ei mitään sellaista.
Ei tapahdu mitään.
Ja tämä kaikki on entistäkin uskomattomampaa,
kun tajuaa, että siihen aikaan,
kun MH370 katoaa,
käynnissä on kaksi massiivista sotaharjoitusta -
Etelä-Kiinan merellä. Mukana oli myös USA.
Alueella oli siis uskomaton sotavoimien keskittymä.
On aivan käsittämätöntä,
että tähän maailman aikaan kadottaisimme B777:n.
On vieläkin käsittämättömämpää, että se katoaisi -
näin tarkkaan valvotussa maailman kolkassa.
Se on täysin epäuskottavaa.
Ainoa asia, jonka pohjalta voimme sanoa,
että kone putosi eteläisellä Intian valtamerellä,
ovat Inmarsatin handshake-pingaukset.
SATELLIITIN SIJAINTI- JA VAUHTITIEDOT
Sitä alkaa miettiä väkisinkin,
kuka on Inmarsat.
Kiinnostavaa kyllä -
heillä on erillinen sivuliike nimeltään Inmarsat Government.
VALTION VIESTINTÄVERKKOPALVELUT
Se tarjoaa palveluita maailman mahtivaltioiden armeijoille.
Mukaan lukien Yhdysvallat.
Kun ymmärtää, miten läheisiä Inmarsat ja Yhdysvaltain hallitus ovat,
onko kovinkaan vaikea uskoa,
että Inmarsatin tarjoamaa dataa -
junailtiin tai tekaistiin.
Näin voitiin salata, mitä MH370:lle oikeasti tapahtui.
Mielestäni MH370 ei tehnyt U-käännöstä.
Mitä tapahtuikaan, tapahtui Etelä-Kiinan merellä.
Enkä ollut ainoa, joka ajatteli näin.
Tiesin, mitä minulla oli. Löysin todisteita Etelä-Kiinan mereltä.
Mitä enemmän etsin, sitä enemmän romua löysin.
Olen siis varma...
VAPAAEHTOINEN
...että MH370 päätyi Vietnamin edustalle.
Siinä vaiheessa olin jo ottanut yhteyttä Malaysia Airlinesiin.
Yritin kertoa romusta mahdollisimman monelle.
Kukaan ei kuunnellut.
Florence otti minuun yhteyttä ja puhuimme MH370:sta.
Hän kysyi mielipidettäni. Kerroin, mitä löysin.
Muistutin häntä öljylautan työntekijästä.
Mies näki tulen taivaalla sinä yönä.
Cathayn lentäjät sanoivat nähneensä laajan romukentän.
Mitä heille tapahtui?
Missä ne todisteet ovat?
Kun puhuin Florencelle, hän sanoi: "Olen puhunut monelle -
ja kaikki sanovat samaa."
Se oli vain yksi ääni lisää,
joka vakuutti minulle, että joku yritti salata,
mitä alueella tapahtui sinä yönä.
Siinä kohtaa mietin tosissani,
mikä pani MH370 -
siviili-ilmailuhistorian suurimman mysteerin ytimeen.
Tutkin lastia tarkkaan.
Löysin jotain hyvin mielenkiintoista.
Nimittäin 2,5 tonnia elektroniikkaa.
Listassa luki radiopuhelimia, radiotarvikkeita, kaikkea pientä.
Ja tämä lasti tuotiin saatettuna.
Se lastattiin MH370:n kyytiin samana yönä -
ilman läpivalaisua.
Minusta se oli todella outoa.
EI VAPAITA LÄPIVALAISULAITTEITA
On yleistä tietoa, että Kiina -
halusi innokkaasti hankkia -
erittäin herkkää USA:n teknologiaa -
valvonnan, häivedronetekniikan alalta.
Jotain tällaista voisi olla -
MH370:n kohtalon ytimessä.
Ehkä Yhdysvallat sai selville, että MH370 kuljetti ongelmallista lastia -
Kiinaan viime hetkillä.
He tekivät kaikkensa estääkseen lastia saapumasta määränpäähänsä.
Silloin muistin Ghyslainin kertoneen,
että mukana oli kaksi Yhdysvaltain AWACS-konetta.
AWACS: NATON SILMÄT TAIVAALLA
En tiennyt, mitä tekisin tiedolla, kunnes tapasin jonkun -
aivan toisessa asiassa MH370:een liittyen.
Tämä lähde sattui olemaan entinen USA:n ilmavoimien jäsen.
Hän tuumasi: "Aivan, AWACSit.
Ne ovat ilmiömäisiä radiohäirinnässä."
Se avasi silmäni.
Koska tajusin, että AWACSit -
pystyivät jumittamaan MH370:n viestintäjärjestelmän täysin.
Näin se katosi lennonjohtajien näytöiltä.
Minulla oli viimeinkin tekninen selitys sille,
miten ja miksi MH370 yhtäkkiä katosi.
Yritin yhdistää kaiken tiedon -
jonkinlaiseen hypoteettiseen skenaarioon,
joka kertoisi, mitä MH370:lle mahdollisesti tapahtui.
KOLMAS TEORIA TORJUNTA
7. MAALISKUUTA 2014 – 23.20
Tiedämme, että sinä yönä -
salaperäinen ja epäilyttävä lasti,
saapuu ilman läpivalaisua.
Se toimitetaan saatettuna.
Ja lastataan MH370:n kyytiin.
Kone lähtee aikataulun mukaisesti 41 minuuttia yli puolenyön.
Kone saavuttaa lentokorkeutensa.
Malaysia 370, pidämme tason kolme viisi nolla.
Kaikki on aivan normaalisti.
Aamulla kello 1.19 MH370:a pyydetään -
vaihtamaan Vietnamin ilmatilaan.
Malaysian 370, yhteys Ho Chi Minh 120, desimaali 9. Hyvää yötä.
Kapteeni Zaharie kuittaa nyt jo pahamaineisesti hyvää yötä.
Hyvää yötä, Malaysian 370.
MH370 saapuu ei-kenenkään-maalle.
Tämä on täydellinen hetki torjua kone.
On mahdollista, että siinä hetkessä -
kaksi Yhdysvaltain AWACSia ryhtyi toimiin -
ja jumitti MH370:n.
Näin kone katosi tutkalta.
Nyt MH370 ei voi kommunikoida.
Ehkä se saa käskyn AWACS-koneilta laskeutua -
jonnekin lähistölle.
Kun kapteeni Zaharie saa käskyn,
on mahdollista, että hän kieltäytyy.
Hän ei tottele käskyä.
Luulen, että hän jatkoi suunniteltua reittiään Pekingiin.
Paine olisi kasvanut entisestään,
kun Zaharie kieltäytyi käskyistä.
Lopulta MH370 lähestyy Kiinan ilmatilaa.
AWACS-koneiden on pakko perääntyä.
Ja niin kamalalta kuin se tuntuukin,
heidän on silti pysäytettävä kone ja estettävä arvokasta lastia -
saapumasta Pekingiin.
Joten -
joko ohjusiskulla -
tai törmäämällä ilmassa,
MH370 -
kohtasi loppunsa.
Sanon ensimmäisenä, että se kuulostaa todella kaukaa haetulta.
Ja aukkoja on edelleen.
Mutta uskon olevani paljon lähempänä totuutta kuin virallinen kertomus.
Tärkeintä työssäni on ollut osoittaa,
että virallinen kertomus oli sepitelmää.
Voi pojat.
En välittäisi puhua Florencesta tai Jeffistä,
tai salaliittojen puolustajista.
He vain häiritsevät.
Olen nähnyt, kun Florencen kaltaiset niittävät mainetta kirjalleen.
Haastatteluja ja sanomalehtiä on joka lähtöön.
Nämä ihmiset eivät ymmärrä tosiasioita ja dataa.
Syytökset, että Inmarsat jotenkin tekaisi tai manipuloi dataa -
ovat yksinkertaisesti vääriä.
Data on dataa.
En ymmärrä, miksi kukaan uskoisi, että haluamme manipuloida tai muuttaa -
tapaukseen liittyvää dataa.
Emme ole sellaisia, ja muunlaiset puheet -
ovat loukkaavia ja...
Ne jättävät minuun jälkensä.
Teoria, että kone ammuttiin alas Etelä-Kiinan merellä...
Ei.
Romua olisi pitkin Etelä-Kiinan merta, Siaminlahtea...
Ja siinä tapauksessa tutkan takaisin kääntymistieto on väärin.
Näin ollen Inmarsatin data on väärin.
Se kiistää periaatteessa kaikki olemassa olevat todisteet.
Ei ole mahdollista, että Kiina, Amerikka, Australia, Englanti,
Malesia, Vietnam, kaikki yhdessä,
sopisivat salaliitosta peittääkseen koneen kohtalon.
Eivät he ole kavereita.
He kielivät ja puhuvat.
Ei se ole mitenkään mahdollista.
Niin ei tapahtunut.
Valitettavasti -
jotkut ihmiset ovat niin syvällä omissa teorioissaan ja agendoissaan,
että tuntuvat kadottavan objektiivisuutensa.
Se on surullista.
Jeff Wise liittyy seuraani. Kiitos, kun tulit.
Uskotko sen tosiaan menneen Kazakstaniin?
Senkin uhalla, että kuulostan tylyltä...
Mielipiteet ovat kuin persreikä, kaikilla on sellainen.
Leikatkaa tuo pois.
Mutta tottahan se on.
Olen kuullut joka sortin salaliittoteorioita.
Minusta on ärsyttävää ja erikoista, että ihmiset keksivät -
kaikkien todisteiden edessä -
aivan absurdeja ja sekopäisiä salaliittoteorioita.
17. TAMMIKUUTA 2017
2 VUOTTA, 10 KUUKAUTTA YHTEYDESTÄ
Kolme vuotta sitten kadonneen malesialaiskoneen etsintä päättyy.
Tutkijat keskeyttivät Boeing 777:n ja 239:n kyydissä olleen etsinnät.
Joudumme keskeyttämään etsinnät, kunnes tulee lisää uskottavia todisteita.
Se oli iso, sydäntä särkevä hetki kaikille lähiomaisille.
Toivomme oli suuresti etsintöjen jatkumisen varassa.
Olin aivan murtunut.
Voice 370, lähiomaisten tukiryhmä, totesi lausunnossaan:
"Kaupalliset koneet eivät saa vain kadota jälkeäkään jättämättä."
Miten niin pitkä etsintä ei tuottanut tulosta?
Ei yhtään mitään.
Se tuntui todella kurjalta.
Olimme olleet niin täysillä mukana niin pitkään.
Epäonnistuminen vaikutti meihin kaikkiin.
Me surimme.
Tunsimme pettäneemme perheet.
TÄMÄ ON TURVALLISUUSKYSYMYS
ETSIKÄÄ JA TURVATKAA TULEVAISUUS
Kukaan meistä ei unohda tätä, ennen kuin kone löytyy.
Ja koneessa on vieläkin 239 henkeä,
jotka kuuluvat kotiin.
17. TAMMIKUUTA 2017
30. HEINÄKUUTA 2018
4 VUOTTA, 4 KUUKAUTTA YHTEYDESTÄ
Tutkijat julkaisivat yön aikana loppuraporttinsa -
Malaysia Airlinesin lennon 370 katoamisesta.
Tutkijaryhmän mukaan Boeing 777 oli lentokelpoinen.
Lentäjä oli hyvin pätevä eikä osoittanut merkkejä -
stressistä tai oudosta käytöksestä.
Laskuista ei voida myöskään sulkea kolmannen tahon sekaantumista.
Emme voi varmuudella päätellä,
miksi lentokone poikkesi lentosuunnitelmastaan.
TURVALLISUUSTUTKIMUSRAPORTTI
KUUSI LIITEKOKONAISUUTTA
Yhteenvetona tiimi ei voi määritellä varsinaista syytä MH370:n katoamiselle.
On turhauttavaa, että joka kerta, kun tulemme tällaiseen tapaamiseen,
kukaan ei kykene vastaamaan yhteenkään kysymyksistämme.
Ainoa hyvä asia siinä oli,
että kapteeni Zaharien syyttely -
MH370:n tuhosta loppui.
Lopulta jopa virallinen tutkinta lakkasi syyttämästä lentäjää.
Se kiistettiin.
Johtopäätös oli, ettei se ollut lentäjä. Eikä tietysti ollutkaan.
Malesian virallinen tutkinta on siis ohi.
Vastausta ei ole, mutta ei haittaa.
Se on hyvää Ranskan oikeusjärjestelmässä. He eivät saa lopettaa.
Kunnes totuus paljastuu. Hyvä niin, sillä se palvelee meitä.
En halua lopettaa, ennen kuin tiedämme.
Menköön vaikka 10 vuotta.
MH370:ssa ajaa hulluksi se, miten tärkeästä jutusta on kyse.
Puhumme sadoista ihmishengistä -
sekä koko maailman lentoliikennejärjestelmästä.
Sillä on siis väliä.
Ajoiko MH370 minut hulluksi?
Kyllä! Mutta niin sen pitikin.
Se on tärkeää. Hyvä vain.
On perusteltua olettaa,
että MH370:n katoaminen oli tahallinen teko.
Sen tekijä on osa mysteeriä.
Vaikka kuinka haluaisin, emme ehkä koskaan tiedä vastausta.
Sen kanssa pitää vain elää.
Toinen osa mysteeriä on koneen sijainti.
Ja siihen on olemassa ehdoton, konkreettinen vastaus.
Kone on nimittäin jotain kouriintuntuvaa.
Se on jossain.
Ja kaikki haluavat samaa.
Kaikki haluavat löytää MH370:n.
Kaikille näille perheille, jotka ovat eläneet epävarmuudessa,
epätietoisuus jatkuu valitettavasti hamaan tulevaisuuteen.
Tarvitsemme vastaukset perheille.
Sekä lentävälle yleisölle.
Meidän on näytettävä, ettei kone voi vain kadota.
Olemme todisteet velkaa.
Olemme selityksen velkaa.
Olemme loppuunsaattamisen velkaa.
En tiedä, saanko tälle koskaan päätöstä.
Yritän mahdollisimman kauan löytää äitini ja selvittää, mitä tapahtui.
Uskon, että maailmassa on ihmisiä,
jotka tietävät jotain, tietävät totuuden.
Odotamme vastauksia yhä.
Haluamme vastauksen.
On vaikea kuvitella, että saisimme vastaukset tapahtuneesta.
Lupasin hänelle alusta alkaen, että tuon hänet kotiin ja löydän hänet.
Niin ei ole käynyt.
Ja ennen kuin niin käy,
en saa rauhaa.
Olemme yhä toiveikkaita. Emme koskaan luovu toivosta.
Emme ikimaailmassa luovu toivosta, kävi miten kävi.
Ansaitsemme tietää totuuden.
Lapseni ansaitsevat tietää -
totuuden.
Tekstitys: Katariina Uusitupa